
Bratislava,  08/2026


ČASŤ 1 - VŠEOBECNÉ INFORMÁCIE
1 Identifikácia obstarávateľa
Názov a sídlo: 
MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH
IČO: 36 211 541

2 Predmet zákazky
Opis predmetu zákazky 
1. Predmet zákazky
Predmetom zákazky je poskytovanie mobilných dátových služieb prostredníctvom technológie NB-IoT, vrátane dodávky a správy dátových SIM kariet, zriadenia a prevádzky privátneho APN, zabezpečeného prepojenia do infraštruktúry obstarávateľa, poskytovania technickej podpory, servisných služieb a fakturácie podľa organizačného členenia obstarávateľa.
Služby budú určené pre komunikačné jednotky a koncové zariadenia obstarávateľa prevádzkované na území Slovenskej republiky, najmä na účely prenosu telemetrických dát formou krátkych periodických dátových relácií.
Technológia NB-IoT musí byť poskytovaná minimálne v súlade s technickými štandardmi 3GPP Release 13 alebo vyššími.
2. Rozsah poskytovaných služieb
Predmet zákazky zahŕňa najmä dodávku, aktiváciu, prevádzku a správu NB-IoT dátových SIM kariet; zabezpečenie mobilnej dátovej komunikácie prostredníctvom NB-IoT siete; zriadenie a prevádzku jedného privátneho APN vyhradeného výhradne pre potreby obstarávateľa; zabezpečené ukončenie dátovej prevádzky do infraštruktúry obstarávateľa prostredníctvom redundantných IPSec VPN tunelov alebo ekvivalentného bezpečnostného mechanizmu; poskytovanie dátového programu; nástroje na správu SIM kariet; mesačnú fakturáciu podľa lokalít alebo fakturačných skupín; a technickú podporu, servis a riešenie incidentov.
3. Rozsah prevádzky a lokality
Predpokladaný maximálny počet SIM kariet je 2000 ks, pričom obstarávateľa požaduje možnosť priebežného navyšovania/znižovania počtu SIM kariet počas trvania zmluvy bez potreby zmeny základných zmluvných podmienok.
Koncové zariadenia obstarávateľa budú rozmiestnené v šiestich prevádzkových lokalitách obstarávateľa: [Lokalita 1 – Bratislava], [Lokalita 2 – Trnava], [Lokalita 3 – Žilina], [Lokalita 4 – Martin], [Lokalita 5 – Zvolen], [Lokalita 6 – Košice]. Detailnejší prehľad lokalít kde je v samostatnej prílohe (Príloha č.3).
Obstarávateľ požaduje, aby účastník zabezpečil NB-IoT pokrytie vo všetkých uvedených lokalitách. Účastník preukáže pokrytie mapou pokrytia alebo iným vhodným spôsobom. Obstarávateľ si vyhradzuje právo overiť dostupnosť a kvalitu pokrytia skúšobnou prevádzkou pred uzatvorením zmluvy alebo pred spustením ostrej prevádzky.
4. Požiadavky na SIM karty
Účastník dodá SIM karty vhodné pre použitie v zariadeniach obstarávateľa. Požadované vyhotovenie SIM kariet bude vo forme štandardnej SIM karty 2FF/3FF/4FF, priemyselnej SIM karty alebo MFF2/eSIM čipového vyhotovenia podľa požiadavky obstarávateľa pri ich objednávaní.
SIM karty musia byť vhodné na prevádzku v podmienkach zvýšeného teplotného rozsahu a vlhkosti.
Účastník umožní obstarávateľovi držať dohodnutý počet SIM kariet v neaktívnom stave ako skladovú zásobu bez účtovania pravidelných mesačných poplatkov do času ich aktivácie, pokiaľ nie je v ponuke uvedené inak.
5. Požiadavky na dátový program
Účastník zabezpečí dátový program vhodný pre prevádzku NB-IoT zariadení s nízkou dátovou spotrebou. 
Všetky SIM karty budú využívať spoločný (zdieľaný) dátový program s možným objemom podľa Prílohy č. 2 – Cenník. Dátový objem zdieľaného dátového programu musí byť možné meniť v mesačných intervaloch podľa potrieb obstarávateľa.
Aktivácia navýšenia/zníženia dátového balíka musí byť bezplatná. Účtovaný môže byť iba navýšený objem dát podľa ponuky účastníka. Navýšenie/zníženie musí byť možné na základe elektronickej požiadavky oprávnenej osoby obstarávateľa a musí byť aktivované najneskôr od prvého dňa nasledujúceho kalendárneho mesiaca.
Účastník vo svojej ponuke uvedie mesačný poplatok za jednu aktívnu SIM kartu, veľkosť zdieľaného dátového programu, cenu za každé navýšenie zdieľaného dátového objemu o 500 MB, tarifikačný interval dátových prenosov vo veľkosti 1 kB alebo presnejší, ako aj spôsob a cenu účtovania pri prekročení zahrnutého objemu dát.
6. Požiadavky na privátne APN
Účastník zriadi a bude prevádzkovať jedno privátne APN určené výhradne na komunikáciu zariadení obstarávateľa. Všetky SIM karty obstarávateľa budú prevádzkované v rámci tohto privátneho APN.
Prístup do APN musí mať možnosť autentifikácie SIM kariet, minimálne na úrovni kombinácie APN a identifikátora SIM, napríklad IMSI alebo MSISDN. Účastník v ponuke uvedie podporované metódy autentifikácie.
Privátne APN musí zabezpečiť logické oddelenie komunikácie zariadení obstarávateľa od verejného internetu, umožniť komunikáciu výhradne medzi zariadeniami obstarávateľa a definovanými koncovými bodmi obstarávateľa, disponovať vyhradeným adresným priestorom minimálne veľkosti /21. Taktiež musí umožniť bezplatné prideľovanie pevných IP adries z privátneho adresného rozsahu a podporovať whitelisting definovaných IP adries alebo sieťových rozsahov, filtrovanie komunikácie na úrovni IP adries, logovanie prístupov a monitoring komunikácie.
Komunikácia medzi privátnym APN a informačnými systémami alebo technickou infraštruktúrou obstarávateľa nesmie byť realizovaná prostredníctvom verejného internetu bez šifrovania.
7. Požiadavky na zabezpečené prepojenie a VPN
Súčasťou služby musí byť zriadenie, konfigurácia, prevádzka a technická podpora zabezpečeného prepojenia medzi infraštruktúrou účastníka a infraštruktúrou obstarávateľa.
Toto prepojenie musí byť realizované minimálne prostredníctvom dvoch redundantných IPSec VPN tunelov alebo ekvivalentného bezpečnostného mechanizmu odsúhlaseného obstarávateľom.
IPSec VPN alebo ekvivalentné zabezpečené prepojenie musí podporovať použitie silných kryptografických algoritmov, minimálne AES-256 alebo ekvivalent pre šifrovanie, SHA-256 alebo ekvivalent pre integritu a IKEv2 alebo ekvivalentný bezpečnostný mechanizmus pre výmenu kľúčov.
Účastník musí zabezpečiť automatické obnovenie VPN spojenia pri výpadku jedného z komunikačných smerov bez potreby zásahu obstarávateľa. Účastník musí počas celej doby trvania zmluvy poskytovať technickú podporu pri zriadení, konfigurácii, zmene, diagnostike a prevádzke IPSec VPN prepojení alebo ekvivalentného zabezpečeného prepojenia.
8. Bezpečnostné a legislatívne požiadavky
Riešenie musí byť navrhnuté a prevádzkované tak, aby zodpovedalo požiadavkám na bezpečnú dátovú komunikáciu zariadení obstarávateľa a primerane podporovalo plnenie povinností obstarávateľa v oblasti kybernetickej bezpečnosti.
Privátne APN, zabezpečené prepojenie a súvisiace bezpečnostné opatrenia musia spĺňať požiadavky vyplývajúce zo zákona č. 69/2018 Z. z. o kybernetickej bezpečnosti a o zmene a doplnení niektorých zákonov v platnom znení a zo súvisiacich vykonávacích predpisov, pokiaľ sa na predmet zákazky a prostredie obstarávateľa vzťahujú.
Účastník musí podporovať implementáciu bezpečnostných opatrení, najmä logické oddelenie komunikácie od verejného internetu, riadený prístup SIM kariet do privátneho APN, statické alebo kontrolované prideľovanie IP adries, filtrovanie komunikácie na úrovni IP adries, obmedzenie komunikácie na definované IP adresy alebo sieťové rozsahy obstarávateľa, logovanie prístupov a udalostí, monitoring komunikácie a dostupnosti služby a šifrované prepojenie medzi sieťou účastníka a infraštruktúrou obstarávateľa.
9. Požiadavky na správu SIM kariet
Účastník sprístupní obstarávateľovi bezplatný samoobslužný portál na správu SIM kariet. Preferovaná je aj dostupnosť API rozhrania na automatizovanú správu a integráciu so systémami obstarávateľa.
Samoobslužný portál musí umožňovať minimálne bezplatnú aktiváciu, deaktiváciu a dočasnú suspendáciu SIM kariet, sledovanie spotreby dát na úrovni jednotlivých SIM kariet, priraďovanie SIM kariet do skupín podľa lokalít alebo organizačného členenia obstarávateľa, export prehľadov spotreby a prevádzkových údajov a základnú správu údajov o SIM kartách, najmenej identifikátor SIM, MSISDN, stav SIM a priradenie k lokalite alebo fakturačnej skupine.
Účastník umožní bezplatný presun SIM karty medzi fakturačnými skupinami na základe požiadavky obstarávateľa, napríklad pri premiestnení zariadenia medzi lokalitami. Presun musí byť možný prostredníctvom samoobslužného portálu alebo písomnej, resp. elektronickej požiadavky oprávnenej osoby obstarávateľa, s účinnosťou najneskôr od nasledujúceho zúčtovacieho obdobia.
Účastník taktiež bezplatne zabezpečí: 
· Poskytovanie PIN2, PUK, PUK2 kódov
· Možnosť lokalizácie jednotlivých SIM kariet 
· Poskytovanie služby pevnej IP adresy pre mobilné zariadenia obstarávateľa
· Výmena SIM kariet (napr. pri strate, poškodení, nefunkčnosti)

10. Požiadavky na fakturáciu
Služby budú poskytované bezplatne na základe jednej rámcovej zmluvy uzatvorenej s obstarávateľom. Účastník zriadi v rámci rámcovej zmluvy šesť samostatných fakturačných skupín alebo fakturačných účtov, ktoré budú zodpovedať lokalitám obstarávateľa.
Každá SIM karta bude administratívne priradená do príslušnej fakturačnej skupiny podľa lokality, v ktorej je koncové zariadenie nainštalované, alebo podľa určenia obstarávateľa.
Účastník bude mesačne vystavovať šesť samostatných faktúr, jednu za každú fakturačnú skupinu, s fakturačnými údajmi, odberateľom alebo nákladovým strediskom definovaným obstarávateľom pre každú skupinu osobitne.
Každá faktúra musí obsahovať alebo musí byť k nej elektronicky sprístupnená príloha s rozpisom účtovaných položiek na úrovni jednotlivých SIM kariet. Príloha musí obsahovať minimálne identifikátor SIM karty alebo MSISDN, priradenie SIM karty k fakturačnej skupine, mesačný poplatok za SIM kartu, prenesený objem dát, prípadné doúčtované položky a prípadné jednorazové poplatky alebo zmeny služby.
Elektronická príloha musí byť dostupná v strojovo spracovateľnom formáte, napríklad CSV, XML, XLSX alebo ekvivalentnom formáte. Zaradenie SIM karty do fakturačnej skupiny je administratívnym úkonom obstarávateľa; nevyžaduje sa fakturácia na základe skutočnej geografickej polohy zariadenia zistenej mobilnou sieťou.
11. Servisné požiadavky a SLA
Účastník zabezpečí technickú podporu a servis súvisiaci s prevádzkou dátových služieb v režime 24 x 7 x 365.
Účastník musí zabezpečiť prijímanie, evidenciu, riešenie a eskaláciu incidentov počas celej doby poskytovania služby, vrátane eskalačného mechanizmu pre kritické poruchy.
Garantovaná dostupnosť služby musí byť minimálne 99,9% za kalendárny mesiac. Účastník v ponuke uvedie minimálne mesačnú dostupnosť služby, spôsob hlásenia porúch, dostupnosť servisnej podpory, reakčný čas servisnej podpory, spôsob eskalácie kritických incidentov a spôsob informovania obstarávateľa o výpadkoch, plánovaných odstávkach a vyriešení incidentov.
12. Minimálne informácie požadované od účastníka
Účastník vo svojej ponuke uvedie minimálne technický opis poskytovanej NB-IoT služby, spôsob zabezpečenia pokrytia v lokalitách obstarávateľa, spôsob zriadenia a prevádzky privátneho APN, podporované metódy autentifikácie SIM kariet v APN, možnosti prideľovania IP adries, podporované varianty zabezpečeného prepojenia do infraštruktúry obstarávateľa, podporované kryptografické algoritmy pre IPSec VPN alebo ekvivalentné prepojenie, parametre dátového programu a tarifikačný interval, možnosti správy SIM kariet prostredníctvom portálu alebo API, podmienky držania neaktívnych SIM kariet ako skladovej zásoby, spôsob fakturácie podľa fakturačných skupín, garantované SLA parametre, podmienky technickej podpory, riešenia incidentov a eskalácie a všetky jednorazové, mesačné a prípadné dodatočné poplatky.
13. Zhrnutie účelu zákazky
Účelom zákazky je zabezpečiť spoľahlivú, bezpečnú a ekonomicky efektívnu mobilnú NB-IoT dátovú konektivitu pre koncové zariadenia obstarávateľa s nízkou dátovou spotrebou, vrátane oddelenej komunikácie prostredníctvom privátneho APN, zabezpečeného prepojenia do infraštruktúry obstarávateľa, centrálnej správy SIM kariet, prehľadnej fakturácie podľa lokalít a poskytovania technickej podpory počas celej doby trvania zmluvy. 
3 Typ zmluvy
Výsledkom obstarávania bude uzatvorenie Zmluvy o poskytovaní mobilných  dátových služieb.

Podrobné vymedzenie zmluvných podmienok tvorí samostatnú časť 4 - Obchodné podmienky.

4 Miesto a termín realizácie predmetu zákazky
a) závod Bratislava:
· Tepláreň východ (TpV), na adrese: Turbínová 3, 831 04 Bratislava - mestská časť Nové Mesto,
· Tepláreň západ (TpZ), na adrese: Polianky 6, Bratislava,
· Výhrevňa juh (VhJ), na adrese: Vlčie hrdlo, 821 07 Bratislava, 
b) závod Trnava, na adrese Coburgova 84, 917 42 Trnava, 
c) závod Zvolen, na adrese Lučenecká cesta 25,  961 50 Zvolen, 
d) závod Žilina, na adrese Košická cesta 11, 011 84 Žilina, 
e) závod Martin, na adrese Robotnícka 17, 036 80 Martin, 
f) závod Košice, na adrese Teplárenská 3, 042 92 Košice. 

Termín dodania:  na základe jednotlivých objednávok a zmluvy o poskytovaní verejných služieb. 
             
5 Obhliadka miesta realizácie zákazky
	Nepožaduje sa 

6 Vysvetľovanie a doplnenie súťažných podkladov
	V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou. Doplňujúce informácie budú účastníkom poskytnuté na požiadanie, a to cez email ivana.koubova@mhth.sk. Odpovede budú zaslané účastníkom prostredníctvom hromadnej správy. Otázky je možné zaslať najneskôr do 20.08.2026 do 12,00 hod.	
	
7 Obsah ponuky
Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:
7.1 Deklaráciu potrebných povolení a oprávnení na výkon a dodávku predmetu zmluvy v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení. (účastník disponuje dokladom o oprávnení podnikať, respektíve dokladov o zapísaní v profesijnom zozname  vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)
7.2 Súhlas s obsahom „Čestné vyhlásenie účastníka MHTH.docx“, ktoré tvorí prílohu č. 1 tejto pozvánky. Urobíte tak vo voliteľných podmienkach. V prípade nesúhlasu budete zo súťaže vylúčení.
7.3 Súhlas so  „Zmluvou“, ktorá tvoria prílohu č. 2 tejto pozvánky. Urobíte tak vo voliteľných podmienkach. 
7.4 Účastník vo svojej ponuke uvedie minimálne technický opis poskytovanej NB-IoT služby, spôsob zabezpečenia pokrytia v lokalitách obstarávateľa, spôsob zriadenia a prevádzky privátneho APN, podporované metódy autentifikácie SIM kariet v APN, možnosti prideľovania IP adries, podporované varianty zabezpečeného prepojenia do infraštruktúry obstarávateľa, podporované kryptografické algoritmy pre IPSec VPN alebo ekvivalentné prepojenie, parametre dátového programu a tarifikačný interval, možnosti správy SIM kariet prostredníctvom portálu alebo API, podmienky držania neaktívnych SIM kariet ako skladovej zásoby, spôsob fakturácie podľa fakturačných skupín, garantované SLA parametre, podmienky technickej podpory, riešenia incidentov a eskalácie a všetky jednorazové, mesačné a prípadné dodatočné poplatky.

8 Predloženie ponuky

	Účastník môže predložiť iba jednu ponuku.  

9 Termín predkladania ponúk
Lehota na predkladanie ponúk:   24.08.2026 do 10,00 hod. 
10 Doplnenie, zmena a odvolanie ponuky
Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 7.

11 Preskúmanie ponúk
	Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:
· obsahuje všetky náležitosti určené v bode 6 tejto časti súťažných podkladov,
· zodpovedá ďalším pokynom a  náležitostiam  uvedeným v týchto súťažných podkladoch a vo výzve k súťaži.
	Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.
	

12 Vysvetľovanie ponúk
	Obstarávateľ vylúči ponuku účastníka z procesu vyhodnocovania:
· ak neuzná vysvetlenie návrhu ceny alebo vysvetlenie ponuky za dostatočné alebo
· ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.
	
13 Vyhodnotenie ponúk
	Obstarávateľ hodnotí tie ponuky, ktoré neboli podľa bodu 10 a 11 zo súťaže vylúčené. 
	Pri vyhodnocovaní ponúk postupuje Obstarávateľ len podľa kritéria na vyhodnotenie ponúk   súťaže a spôsobom určeným v časti  2. Kritérium na vyhodnotenie ponúk.

14 Platnosť ponuky
Lehota viazanosti ponúk je stanovená do 31.12.2026.

15 Práva obstarávateľa
Obstarávateľ si vyhradzuje právo:
· v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako, 
· súťaž zrušiť, 
· odmietnuť všetky ponuky a neuzavrieť zmluvu so žiadnym z účastníkov,
· ďalej rokovať s účastníkmi o ponukovej cene a ďalších podmienkach ponuky,
· ponuky vyhodnocovať v ďalších kolách; aj formou e-aukcie.

ČASŤ 2 – KRITÉRIA NA VYHODNOTENIE PONÚK

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.
Jediným kritériom na vyhodnotenie ponúk je najnižšia cena za dodanie predmetu obstarávania vyjadrená  v eurách, s uvedením ceny bez DPH, vypočítaná podľa časti 3 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu. 

ČASŤ 3- SPÔSOB URČENIA CENY
Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.
Účastníkom navrhovaná cena v ponuke bude uvedená v eurách bez DPH.
Účastník v ponuke predloží podrobnú kalkuláciu ponukovej ceny. 

ČASŤ 4 – OBCHODNÉ PODMIENKY
Zmluvné podmienky realizácie predmetu zákazky sú stanovené v Zmluve o poskytovaní mobilných dátových služieb, ktorá tvorí súčasť tento pozvánky. 

